**KRITÉRIÁ NA VYHODNOTENIE PONÚK,**

**PRAVIDLÁ UPLATŇOVANIA KRITÉRIÍ NA VYHODNOTENIE PONÚK**

**A PRAVIDLÁ ELEKTRONICKEJ AUKCIE**

1. **vyhodnocovanie návrhov na plnenie kritérií na vyhodnotenie ponúk**

Verejný obstarávateľ v súlade so zákonom vyhodnotí predložené ponuky uchádzačov, ktoré neboli vylúčené, podľa kritérií určených vo výzve na predloženie ponuky a na základe pravidiel ich uplatnenia.

Kritéria na vyhodnotenie ponúk a pravidlá ich uplatnenia (ďalej len „kritéria“):

**Váhovosť: 100 bodov (maximálny počet bodov)**

**Kritérium č. 1 :**

**K1: Najnižšia cena za kompletnú realizáciu diela v Eur s DPH**

**(maximálny počet je 100 bodov).**

Pre účely vypracovania ponuky:

* sa celkovou cenou za celý predmet zákazky „Napojenie IS AISPR na Ústredný portál verejnej správy“ sa rozumie najnižšia konečná cena za kompletnú realizáciu predmetu zákazky vyjadrená v EUR s DPH,

Verejný obstarávateľ bude brať do úvahy len číselnú hodnotu – navrhovanú hodnotu príslušnej vyhodnocovacej ponuky v EUR s DPH za celý predmet zákazky.

Všetky ceny, ako aj návrh na plnenie kritéria na vyhodnotenie ponúk, uvedené v ponuke uchádzača musia byť zaokrúhlené na dve desatinné miesta.

**2. elektronická aukcia**

Zúčastniť sa elektronickej aukcie môžu len uchádzači, ktorí predložili ponuku elektronicky, prostredníctvom systému EKS v súlade so zákonom a predmetnou výzvou na predloženie ponuky a ktorých ponuky spĺňajú podmienky a požiadavky určené verejným obstarávateľom vo výzve na predloženie ponuky a ktorých verejný obstarávateľ vyzval na účasť v elektronickej aukcii prostredníctvom doručenej výzvy na účasť v elektronickej aukcii. V zmysle zákona pri použití elektronickej aukcie je otváranie ponúk podľa zákona neverejné, údaje podľa zákona verejný obstarávateľ na vyhodnotenie ponúk nezverejňuje a zápisnica podľa zákona sa neodosiela. Verejný obstarávateľ zašle výzvu na účasť v elektronickej aukcii uchádzačovi elektronickými prostriedkami na e-mailovú adresu uvedenú pri registrácii v rámci EKS, resp. do jeho elektronickej schránky zriadenej v rámci EKS. Ďalšie informácie o EKS a subsystéme EPP sú uvedené v tejto výzve na predloženie ponuky a bližšie informácie o procese elektronickej aukcie budú uvedené aj vo výzve na účasť v elektronickej aukcii.

**základné informácie o elektronickej aukcii**

|  |  |  |
| --- | --- | --- |
| 1. **Názov aukcie:** | **Napojenie IS AISPR na Ústredný portál verejnej správy** | |
| **Hodnotiace - aukčné kritérium**, bude predmetom úpravy v rámci elektronickej aukcie (Uchádzač bude upravovať navrhované hodnoty v rámci kritéria č. 1 smerom nadol): | | |
| **Kritérium č. 1: Najnižšia cena za kompletnú realizáciu diela v Eur s DPH** | | |
| 1. **Dĺžka trvania aukcie:** | | 20 min. |
| 1. **Predlžovanie aukcie:** | | 2 min. |
| 1. **Minimálny krok úpravy Kritéria č. 1 v prípade nového návrhu ceny vyjadrenej v EUR s DPH v rámci elektronickej aukcii je v hodnote (minimálny rozdiel):** | | 10,00 |

**informácie týkajúce sa priebehu elektronickej aukcie**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému (ďalej aj „EKS“). Podmodul elektronická aukcia je priama súčasť systému EKS, ktorá umožňuje uchádzačom (ďalej aj „účastník/účastníci“) v reálnom čase v rámci elektronickej aukcie po úvodnom úplnom vyhodnotení ponúk, upravovať svoje ponuky, ktoré boli predložené zo strany účastníkov v rámci zadávania predmetnej zákazky v rámci jednotlivých kritérií podľa informácií uvedených v bode V. Informácie o systéme použitom na zadávanie tejto zákazky tejto výzvy, ako aj následnej výzvy na účasť v elektronickej aukcii.

Elektronická aukcia v tomto podmodule je vytváraná v súlade so zákonom, t. j. zoradenie ponúk predložených v rámci zadávania predmetnej zákazky sa vykoná na základe elektronickej aukcie.

Verejný obstarávateľ použije elektronickú aukciu na predloženie celkovej ceny za celý predmet zákazky vyjadrených v Eur s DPH (ďalej len „Cena“), upravených smerom nadol, ktorú možno predložiť podľa prílohy tejto výzvy a maximálneho termínu realizácie (ďalej len „termín“), upraveného smerom nadol.

Poradie účastníkov sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk.

Po úvodnom úplnom vyhodnotení ponúk verejný obstarávateľ vyzve elektronickými prostriedkami súčasne všetkých účastníkov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii a zadá s použitím funkcionality EKS do aukčného systému vstupné ceny podľa bodu 2. Základných informácií o elektronickej aukcii tejto prílohy výzvy tak, ako boli uvedené v ich úvodných ponukách a dosiahnuté bodové ohodnotenie týchto vstupných cien, týchto účastníkov, tak ako boli vyhodnotené v rámci úvodného úplného vyhodnotenia ponúk v súlade s bodom 1. Vyhodnocovanie návrhov na plnenie kritérií tejto prílohy výzvy.

**Prístup do aukčnej siene účastníka**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk podľa tejto zákazky, sa po prihlásení do systému EKS zobrazí hypertextový odkaz na aukčnú sieň vo verejnom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoje vstupné ceny podľa bodu 2. Základných informácií o elektronickej aukcii tejto prílohy, dosiahnuté bodové ohodnotenie týchto vstupných cien podľa pravidiel ich uplatnenia uvedených v bode 1. Vyhodnocovanie návrhov na plnenie kritérií tejto prílohy a pravidiel ich uplatnenia uvedených tiež v bode 1. Vyhodnocovanie návrhov na plnenie kritérií tejto prílohy, ako aj celkové vyhodnotenie svojej ponuky podľa tejto prílohy a výsledku uvedeného vo výzve na účasť v elektronickej aukcii.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo verejnom detaile predmetnej zákazky, a to bezprostredne po vytvorení elektronickej aukcie.

Zoradenie ponúk vykonané v rámci elektronickej aukcie pri zadávaní predmetnej zákazky sa uskutoční na základe výzvy na účasť v elektronickej aukcii zaslanej tým účastníkom, ktorých ponuky sa vyhodnocovali v rámci úvodného úplného vyhodnotenia ponúk v súlade s výzvou.

Účastníci sa budú elektronickej aukcie zúčastňovať prostredníctvom adresy elektronickej komunikácie na ktorú im bude elektronickými prostriedkami súčasne poslaná aj výzva na účasť v elektronickej aukcii.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Vo výzve na účasť v elektronickej aukcii budú uvedené všetky informácie v súlade so ZVO a podrobnejšie informácie o procese elektronickej aukcie.

K výzve na účasť v elektronickej aukcii sa priloží aj výsledok celkového vyhodnotenia príslušnej ponuky v súlade s výzvou.

Účastníci budú môcť v elektronickej aukcii upravovať cenu smerom nadol v ľubovoľnom počte krokov v rámci kritérií podľa bodu 2. Základných informácií o elektronickej aukcii tejto prílohy a pravidiel elektronickej aukcie uvedených v tejto prílohe a vo výzve na účasť v elektronickej aukcii.

**Na začiatku elektronickej aukcie sa všetkým účastníkom zobrazia/zobrazí:**

* celkový počet dosiahnutých bodov daného účastníka v rámci úvodného úplného vyhodnotenia ponúk za kritériá uvedené v bode 2 Základných informácií o elektronickej aukcii tejto prílohy a  pravidiel ich uplatnenia uvedených v bode 1 Vyhodnocovanie návrhov na plnenie kritérií tejto prílohy,
* celkový najlepší počet dosiahnutých bodov účastníka na prvom mieste v rámci úvodného úplného vyhodnotenia ponúk za kritériá uvedené v bode 2 Základných informácií o elektronickej aukcii tejto prílohy a  pravidiel ich uplatnenia uvedených v bode   
  1 Vyhodnocovanie návrhov na plnenie kritérií tejto prílohy,
* jednotlivo navrhované – vstupné ceny daného účastníka, vrátane dosiahnutých bodov ohodnotenia v štruktúre podľa aukčných kritérií v rámci úvodného úplného vyhodnotenia ponúk.

V priebehu elektronickej aukcie budú účastníkom bezodkladne oznamované dostatočné informácie, ktoré im umožnia zistiť v každom okamihu ich relatívne umiestnenie.

* jednotlivo aktuálne navrhované ceny daného účastníka v štruktúre podľa kritérií uvedených v bode 2 Základných informácií o elektronickej aukcii tejto prílohy,
* aktuálny počet dosiahnutých bodov daného účastníka v štruktúre podľa kritérií uvedených v bode 2 Základných informácií o elektronickej aukcii tejto prílohy a  pravidiel ich uplatnenia uvedených v bode 1 Vyhodnocovanie návrhov na plnenie kritérií tejto prílohy,
* aktuálny celkový počet dosiahnutých bodov daného účastníka, aktuálny najlepší počet dosiahnutých bodov účastníka na prvom mieste a priebežné/aktuálne poradie daného účastníka.

Oznamované budú aj minimálne údaje o začiatku a ukončení elektronickej aukcie a údaje o okamžitom čase, ktorý zostáva do skončenia elektronickej aukcie podľa serverového času.

Verejný obstarávateľ upozorňuje, že v prípade rovnosti dosiahnutých bodov u viacerých účastníkov v rámci úvodného úplného vyhodnotenia ponúk bude pri zahájení elektronickej aukcie účastníkom zobrazená informácia o poradí v súlade s priloženým úvodným úplným vyhodnotením ponúk k výzve na účasť v elektronickej aukcii. V priebehu elektronickej aukcie bude Účastníkom zobrazované poradie, ktoré bude stanovené na základe výpočtu podľa tejto prílohy a v súlade s informáciami uvedenými vo výzve na účasť v elektronickej aukcii.

Účastníkom predložený návrh na plnenie kritérií podľa bodu 2 Základných informácií o elektronickej aukcii tejto prílohy musí byť kladné číslo. Všetky ceny, resp. návrh na plnenie kritérií podľa bodu 2. Základných informácií o elektronickej aukcii tejto prílohy budú automatizovane systémom EKS zaokrúhľované na dve desatinné miesta.

Nový návrh ceny a termínu predložený účastníkom v rámci elektronickej aukcie pri jednotlivých kritériách podľa bodu 2. Základných informácií o elektronickej aukcii tejto prílohy výzvy nemôže viesť k dorovnaniu bodov žiadneho z účastníkov.

Elektronická aukcia bude mať jednu etapu v dĺžke trvania uvedenej v bode 3. Základných informácií o elektronickej aukcii tejto prílohy, pričom pre všetkých účastníkov elektronickej aukcie je záväzný serverový čas. Opakovaná možnosť predĺženia elektronickej aukcie je uvedená v bode 4. Základných informácií o elektronickej aukcii tejto prílohy. Ak účastník ponúkne novú cenu, ktorá spĺňa požiadavky týkajúce sa minimálnych rozdielov, počas posledných minút trvania elektronickej aukcie podľa bodu 3. Základných informácií o elektronickej aukcii tejto prílohy, elektronická aukcia sa predlžuje o počet minút podľa bodu 4. Základných informácií o elektronickej aukcii tejto prílohy, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o počet minút podľa bodu   
4. Základných informácií o elektronickej aukcii tejto prílohy vždy, keď počas jej predĺženia účastník ponúkne novú cenu, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové ceny vyjadrené v Eur s DPH podľa bodu 2. Základných informácií o elektronickej aukcií tejto prílohy, ktoré spĺňajú požiadavky týkajúce sa minimálnych rozdielov.

**Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.**

**Informácie týkajúce sa použitého elektronického zariadenia, podmienky a špecifikácie technického pripojenia**

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

Technické problémy na strane účastníka nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní účastníka v elektronickej aukcii), verejný obstarávateľ odporúča účastníkom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.